Puteri Alice dari Battenberg

Puteri Alice dari Battenberg (Victoria Alice Elizabeth Julia Marie; 25 Februari 1885 – 5 Disember 1969) merupakan bonda Putera Philip dan bonda mertua Ratu Elizabeth II.

Merupakan cicitnda Ratu Victoria, baginda diputerikan di Istana kota Windsor dan membesar di United Kingdom, Empayar Jerman, dan Mediterranean. Seorang puteri Hesse sejak keputeraan, baginda merupakan ahli keluarga Battenberg, cabang morganatik Kerabat Hesse-Darmstadt. Baginda pekak sejak diputerakan. Selepas mengahwini Putera Andrew dari Yunani dan Denmark pada tahun 1903, baginda menerima pakai gelaran suaminya, menjadi Puteri Andrew dari Yunani dan Denmark. Baginda bersemayam di Yunani sehingga kebanyakan Kerabat diraja Yunani dibuang negeri pada tahun 1917. Apabila berangkat kembali ke Yunani beberapa tahun kemudian, suaminya disalahkan sebahagian kerana negaranya tertewas dalam Perang Yunani-Turki (1919–1922), dan kerabat diraja tersebut sekali lagi dipaksa dibuang negeri sehingga pengembalian pemerintahan beraja Yunani pada tahun 1935.

Pada tahun 1930, baginda didiagnos dengan skizofrenia dan dimasukkan ke sanatorium di Switzerland; kemudian, baginda bersemayam berpisahan dengan suaminya. Selepas baginda pulih, baginda mengabdikan kebanyakan saki-baki hidupnya untuk kerja amal di Greece. Baginda bersemayam di Athens semasa Perang Dunia Kedua, memberi pelarian Yahudi perlindungan, oleh sebab itu baginda diiktiraf sebagai "Muhsin Dalam Kalangan Bangsa" oleh institusi peringatan Holokus Israel, Yad Vashem. Selepas perang, baginda bersemayam di Greece dan menunuhkan darjah jururawat Ortodoks Yunani biarawati dikenali sebagai Perkumpulan Agama Wanita Kristian Martha dan Mary.

Selepas jatuhnya Raja Constantine II dari Yunani dan Yunani dikenakan pemerintahan tentera pada tahun 1967, baginda dipersilakan oleh paduka puteranya dan paduka puteri menantunya untuk bersemayam bersama di Istana Buckingham di London, di mana baginda mangkat di sana dua tahun kemudian. Jasadnya dipindahkan dari makam di tempat keputeraannya, Istana Kota Windsor, ke biara Ortodoks Rusia, Gereja Mary Magdalene, di Bukit Zaitun di Baitulmaqdis pada tahun 1988.

Gelaran dan penghormatan
Gelaran
 25 Februari 1885 – 6 Oktober 1903: Yang Teramat Mulia (Her Serene Highness) Puteri Alice dari BattenbergRuvigny, p. 71
 6 October 1903 – 5 December 1969: Yang Teramat Mulia (Her Royal Highness) Puteri Andrew dari Yunani dan Denmark
Dari 1949 sehingga kemangkatannya, baginda kadangkala dikenali sebagai Ketua Biarawati (Mother Superior) Alice-Elizabeth

Darjah
  Dame Grand Cross of the Order of Saints Olga and Sophia
  Palang Merah Diraja (1913)
  Dame of the Order of Queen Maria Luisa (9 April 1928)

Selepas mangkat:
  Muhsin Dalam Kalangan Bangsa (1993)
  Wira Holokus British (2010)

Anakanda
 Nama Kelahiran Kemangkatan Perkahwinan Anakandanya Tarikh Pasangan Puteri Margarita 18 April 1905 24 April 1981 20 April 1931 Gottfried, Putera Hohenlohe-Langenburg  Puteri Theodora 30 Mei 1906 16 Oktober 1969 17 Ogos 1931 Berthold, Margrave Baden  Puteri Cecilie 22 Jun 1911 16 November 1937 2 Februari 1931 Georg Donatus, Waris Grand Duke Hesse  Puteri Sophie 26 Jun 1914 24 November 2001 15 Disember 1930 Putera Christoph dari Hesse  23 April 1946 Putera George William dari Hanover  Putera Philip 10 Jun 1921 9 April 2021 20 November 1947 Ratu Elizabeth II 

Keturunan

Nota kaki

Rujukan

There is only one English-language biography of Princess Alice of Battenberg: the official biography written by Hugo Vickers.1

1Library of Congress catalog and British Library catalog searched on 8 May 2009.

Pautan luar

Yad Vashem The Holocaust Martyrs' and Heroes' Remembrance Authority

Kategori:Kelahiran 1885
Kategori:Kematian 1969
Kategori:Puteri Greece
Kategori:Puteri Denmark
Kategori:Puteri Jerman
Kategori:Keluarga Battenberg
Kategori:Kerabat Glücksburg (Greece)
Kategori:Ahli Palang Merah Diraja
Kategory:Biarawati Ortodoks Timur
Kategory:Muhsin Dalam Kalangan Bangsa Ortodoks Timur
Kategori:Abbess Ortodoks Timur
Kategori:Pemeluk Ortodoks Timur dari Protestantisme
Kategori:Kerabat diraja dan bangsawan pekak
Kategori:Orang skizofrenia
Kategori:Muhsin Dalam Kalangan Bangsa Denmark
Kategori:Muhsin Dalam Kalangan Bangsa Greece
Kategori:Muhsin Dalam Kalangan Bangsa Jerman
Kategori:Makam di Gereja Maria Magdalene
Kategori:Orang dari Windsor, Berkshire
Kategori:Dames of the Order of Queen Maria Luisa
Kategori:Puteri marquess British
Kategori:Orang pekak dari Greece
Kategori:Biarawati Kristian abad ke-20